text: Екологична катастрофа в Жълто море - Mediapool.bg
  09:00 | 07 декември 2007 | 6 коментара
  Петнайсет хиляди тона суров петрол са изтекли в Жълто море, след като регистриран в Хонг Конг 146 000-тонен танкер се е сблъскал в петък с друг плавателен съд близо до западния бряг на Северна Корея, предадоха световните агенции.
  Този разлив на суров петрол е най-големият от 1995 година, когато 5000 тона суров петрол изтекоха в морето южно от Сеул.
  Танкерът "Хъбей спирит" е бил на док на 8 км от брега и при сблъсъка е получил три пробойни. На борда му имало 260 000 тона нефт. Все още има противоречива информация за случващото се. От южнокорейското министерство на морските въпроси и риболова са заявили пред ИТАР-ТАСС, че не знаят дали разливът продължава.
  Според АП, цитирани от БТА, разливът бил спрян и вече е започнала работа по почистване на нефтеното петно.
  Преди три седмици буря в Керченския пролив, свързващ Черно с Азовско море причини потъването на 5 кораба. В морето се изляха 3 тона нефт и 5 хиляди тона сяра.